 Ndị Ụlọ Omeiwu Anambra Steeti nọrọ ụbọchị Wednezdee were weta nisi njedebe akwamozu dị oké ọnụ na steeti ahụ.  Oge ha na-akanye nakwụkwọ iwu bụ iwu ahụ nke ga-akwụsị oké ego ahụ a na-emefu nakwamuozu na steeti ahụ, ndị Ụlọ Omeiwu ahụ sịrị na ọ bụrụla arụ ime mmemme akwamozu karịa ị otu ụbọchị na steeti ahụ.Tupu iwu a, ọtụtụ obodo na-eme mmemme akwamozu ihe dịka mkpụrụ ụbọchị atọ.Iwu nke a etiri ugbua bụzi nke onye ahụ na-anọchite anya Anaọcha nke abụọ na Ụlọ Omeiwu steeti ahụ, Charles Ezeani, kwupụtara na Iwu Akwamozu ahụ bụ nke ga-eme ka ewere kwụsị oké ego ahụ a na-akwafusị nebe mmemme akwamozu dị na steeti ahụ.Iwu ahụ bụ nke kwuziri na nebe mmadụ ọ bụla nwụrụ, Ọ nweghị onye ga-edebe ozu ọ bụla na-ebe a na-echekwa ozu karịa ọnwa abụọ site nụbọchị onye ahụ nwụrụ, ebe mmemme akwamozu na steeti ahụ ga-abụzi ị otu ụbọchị.Iwu ahụ gakwara nihu kwụsị imebisi ihe, ịgba mkpọnala, ịgụ abụ otuto, ịnọchi ma ọ bụ ịmechi okporo ụzọ oge mmemme akwamozu ọ bụla na-aga nihu na steeti ahụ.Iwu ahụ kwukwara na, Ọ nweghị onye ga-amanye onye ọ bụla na-akwa ozu iri uju karịa otu izu ụka site nụbọchị akwamozu.Ọ gakwara nihu kwuo na mgbe akwamozu na-aga nihu, ezinaụlọ ahụ na-akwa ozu ga-enye ụmụnna, ndị enyi, ndị ikwu na ibe na ndị ọzọ bịara isonyere onye ahu niri uju nrí otu ha siri chọọ.Oge ọ na-agwa ndị nta akụkọ okwu, Ezeani kwuru na Kọmitii ga-ahụ na iwu a guzoro ga-ebido ọlụ ozigbo gọvanọ na-achị steeti ahụ nyere nkwado ya. 